projecte-aina/catalan_government_crawling huggingface dataset:
El Mecanisme de Protecció Civil de la Unió té per objectiu facilitar principalment la protecció de la població, però també el medi ambient, la propietat i el patrimoni cultural en cas d'un desastre natural, actes de terrorisme o accidents ambientals, com ara casos de pol·lució marina.
Aquesta convocatòria concreta pretén millorar la capacitat de la protecció civil davant de tot tipus de desastres, ja sigui pol·lucions marines, incendis forestals o químics, desastres biològics, radiològics o nuclears i desastre derivats del canvi climàtic, així com desastres que afectin a diversos països.
Les activitats proposades poden ser les següents:
Les propostes han de ser presentades per un consorci de com a mínim tres entitats de tres Estats membres de la UE.
Aquestes entitats han de ser directament responsables de la protecció civil en el seu propi Estat o regió.
Amb l'objectiu d'alinear estratègies de recerca, promoure l'excel·lència i reforçar la competitivitat dels actors implicats en la medicina personalitzada, es llança la primera convocatòria conjunta transnacional per a projectes innovadors.
El coordinador del projecte és l'Instituto de Salud Carlos III.
L'objectiu general d'aquesta convocatòria és finançar projectes que mostrin la viabilitat clínica de la Medicina Personalitzada (PM) en malalties complexes/multifactorials, així com altres malalties (malalties rares i càncer).
Es preveu que els sol·licitants combinin la recerca preclínica i/o clínica amb components de bioinformàtica (per millorar la qualitat de les dades i poder aplicar la recerca)
Les propostes han de ser interdisciplinàries i demostrar clarament el potencial impacte en medicina personalitzada, així com el valor afegit de la col·laboració transnacional.
Cada projecte ha d'abordar les dues àrees de recerca següents:
Adreçant-se al menys a un mòdul de cada àrea de recerca:
Si bé les sol·licituds seran presentades conjuntament per grups de diversos països, els grups individuals seran finançats per l'organització de finançament ERA PerMed individual respectiva del país o regió dels sol·licitants.
Les aplicacions, per tant, estan subjectes als criteris d'elegibilitat i regulacions de les organitzacions de finançament individuals.
Es recomana als participants que contactin amb els seus representants nacionals de l'organització de finançament pertinent per confirmar la seva elegibilitat
Només es finançaran projectes transnacionals.
Cada consorci sol·licitant ha d'incloure almenys tres socis elegibles procedents de tres països diferents que tinguin organitzacions finançadores participant a la convocatòria.
El nombre màxim de socis per projecte és de sis.
Com a màxim dos socis poden ser del mateix país.
El European Geostationary Navigation Overlay Service (EGNOS) és el sistema regional d'augment basat en satèl·lits (SBAS) que s'utilitza per millorar el rendiment dels sistemes mundials de navegació per satèl·lit (GNSS), com ara el GPS i Galileo.
S'ha desplegat per proporcionar serveis de seguretat de la navegació en viu en els àmbits de l'aviació, marítim i terrestre a la majoria d'Europa.
Aquesta convocatòria té per objectiu l'aplicació a gran escala d'EGNOS en l'aviació, tant en la comercial, regional, de negocis i d'hèlice.
Per a aconseguir aquest objectiu es finançaran les següents activitats:
El màxim finançament per cada projecte serà de 800.000 € i podrà constituir com a màxim el 60% del cost total.
L'Agència Europea de Sistemes de Satèl·lits de Navegació Global organitza també una sessió informativa en forma de webinar el 10 d'abril de 2018 de 15 a 16:30 hores.
Les inscripcions es poden fer aquí.
L'Agència Executiva de Xarxes i Innovació (INEA) publica la primera convocatòria de l'any 2018 per a finançar projectes d'interès comú que ajudin a dur a terme la política energètica de la UE per la millora de la competitivitat, la seguretat del subministrament d'energia i contribuir al desenvolupament sostenible i la protecció del medi ambient.
De la mateixa manera, s'ha de fomentar la competència en els mercats energètics, ajudar a la seguretat energètica diversificant les fonts i contribuint a assolir els objectius climàtics i energètics de la UE mitjançant la integració de les energies renovables.
Els projectes han d'estar centrats en els següents temes:
Els projectes han de tenir els següents objectius:
El programa Odisseu pretén incentivar i facilitar el retorn de joves cap al medi rural a partir de la creació d'un programa que en faciliti la inserció laboral i que promogui el compromís social dels joves amb el seu territori rural d'origen.
Una de les accions clau del programa és construir un pont entre les empreses i les persones joves del medi rural, especialment de perfil universitari, per tal de donar, conjuntament, una resposta a les necessitats dels territoris rurals.
En aquest sentit, les pràctiques acadèmiques hi contribueixen oferint als joves estudiants una primera experiència d'implantació i complementació de la seva formació acadèmica, alhora que representen una oportunitat per a les empreses del medi rural d'accedir a joves amb formació superior.
El programa Odisseu està impulsat per la Direcció General de Joventut del Departament de Treball, Afers Socials i Famílies i la Secretaria d'Universitats i Recerca de la Generalitat de Catalunya.
En el marc d'aquest programa, la Direcció General de Desenvolupament Rural del Departament d'Agricultura, Ramaderia, Pesca i Alimentació (DARP) i l'Agència Catalana de Joventut del Departament de Treball, Afers Socials i Família creen els ajuts al pràcticum Odisseu, a partir d'una iniciativa conjunta de la Fundació del Món Rural i de l'Associació d'Iniciatives Rurals de Catalunya, amb la col·laboració dels 11 grups d'acció local Leader de Catalunya i la xarxa de professionals de joventut.
L'objecte d'aquestes bases és regular la concessió d'ajuts per tal d'incentivar l'estada de joves universitaris en pràctiques acadèmiques externes remunerades en empreses situades en territoris rurals.
a) Tenir el centre de treball en municipis d'aplicació de la metodologia Leader, determinats segons el Programa de desenvolupament rural de Catalunya (PDR) 2014‐2020
Els requeriments i el calendari de la campanya es publicaran al web del projecte
Els estudiants que participin al pràcticum Odisseu han de complir els requisits següents:
a) Estar matriculats, durant el curs que prevegi la convocatòria, en estudis oficials de grau o màster d'una universitat del sistema universitari de Catalunya i haver superat un mínim del 50% dels crèdits de la titulació, en el cas d'estudis de grau, en el moment de sol·licitar les pràctiques.
b) Complir els requisits específics que l'empresa o la institució d'acollida demanin a l'oferta d'ajuts al pràcticum Odisseu a la qual s'opta (que es publicarà a la pàgina web ).
c) Complir els requeriments que fixi cadascuna de les universitats, en matèria de convenis de cooperació educativa, on les persones candidates estiguin matriculades.
d) No haver tingut cap relació laboral contractual prèvia amb l'empresa o la institució on es duguin a terme les pràctiques.
e) Haver presentat la seva candidatura durant la fase de campanya de difusió d'ofertes de pràctiques dels ajuts al pràcticum Odisseu amb l'excepció dels casos de renúncies i substitucions.
Les pràctiques tindran una durada mínima de 300 hores, i s'hauran de desenvolupar durant el curs acadèmic que prevegi la convocatòria.
L'objectiu d'aquesta convocatòria és promoure mesures i iniciatives que reforcin la capacitat de les organitzacions de treballadors per a abordar reptes a nivell de la UE tals com: la modernització del mercat de treball, la creació de llocs de treball, la qualitat del treball, l'anticipació, digitalització de l'economia, l'economia verda i l'atur juvenil entre d'altres.
També s'espera que les activitats organitzades contribueixin a les prioritats i activitats del diàleg social europeu.
En especial es valorarà la implicació dels socis en el Semestre Europeu per a millorar la seva contribució en les polítiques de la UE.
Les activitats que es finançaran a través d'aquesta convocatòria inclouen: conferències, seminaris, taules rodones, estudis, sondejos, publicacions, cursos de formació, desenvolupament d'eines de formació, establiment de xarxes i l'intercanvi de bones pràctiques.
L'Agència Executiva per a petites i mitjanes empreses (EASME) obre aquest licitació per a la realització d'un estudi amb l'objectiu de millorar la implementació dels estàndards de salut i seguretat en el treball en el sector de la construcció.
L'objectiu general és aconseguir que el sector operi sota condicions de salut i seguretat comparables a les d'altres sectors de l'economia.
La implementació de mesures de salut i seguretat en el treball ofereix beneficis als treballadors, a les empreses i a la societat.
En aquest estudi només es tindran en compte els beneficis econòmics per a les empreses.
Aquest ajut està obert a les xarxes de sales cinematogràfiques.
Per xarxa de sales cinematogràfiques s'entén un grup de sales cinematogràfiques europees independents que, per mitjà d'una entitat de coordinació legalment constituïda, desenvolupi activitats conjuntes en l'àmbit de la projecció i la promoció de la filmografia europea.
En particular, aquesta entitat de coordinació haurà de garantir el funcionament d'un sistema d'informació i comunicació entre les sales de cinema.
Per ser admissible, la xarxa comptarà com a mínim amb cent cinemes situats en almenys vint països participants en el subprograma MEDIA.
S'entén per sala cinematogràfica europea independent una empresa, associació o organització que disposi d'una o més pantalles cinematogràfiques establerta en països que participin en el subprograma MEDIA i que exerceixi la seva activitat sota la mateixa raó social.
L'activitat principal del participant o de la divisió de l'organització del participant ha de consistir en l'exhibició de pel·lícules.
La xarxa de sales cinematogràfiques haurà de permetre les activitats següents:
- Creació de xarxes: informació, animació i comunicació;
- Suport financer a les sales cinematogràfiques participants que realitzin les activitats
subvencionables que s'indiquen a continuació:
- Accions de promoció i projecció de pel·lícules europees.
- Activitats educatives per sensibilitzar joves cinèfils.
- Activitats de promoció i comercialització en cooperació amb altres plataformes de
distribució (de televisió, plataformes de vídeo a la carta, etc.).
Aquesta convocatòria té com a objectiu general la reducció entre homes i dones en l'àmbit de la UE.
De forma més específica contempla dos grans prioritats principals:
En el marc d'aquesta convocatòria es finançaran diferents activitats en funció de les dues prioritats descrites.
Pel que fa a la prioritat A) es finançaran:
Respecte la segona prioritat es finançaran aquest tipus d'activitats:
Amb una indústria local en extinció, la qualitat i el disseny del sector de la moda català pot trobar al mercat nord-americà un ampli ventall d'oportunitats que, alhora, serveixi de porta d'entrada a l'Amèrica Llatina.
En el sector moda, la indústria local estatunidenca viu una tendència inequívoca cap a la desaparició, de tal manera que pràcticament tot el producte s'importa des de l'Àsia i l'Amèrica Llatina.
En aquest context, el segell de disseny i qualitat europeu que hi pot aportar la moda catalana és un valor afegit.
Més enllà de l'espai digital, l'entrada física més habitual al país té dos pols: Los Angeles i Nova York, on hi ha una forta competència.
Una entrada menys saturada i, per tant, més assequible, és Miami.
Per aquest motiu ACCIÓ hi organitza una Missió Empresarial (4-7 juny 2018) de la mà del clúster Modacc, dins del projecte Intertex-Sudoe del programa europeu Interreg.
Es tracta d'una bona oportunitat per conèixer el mercat nord-americà amb una agenda de formació amb experts del sector, visites a botigues i un esdeveniment B2B amb representants de moda i clients finals en poc més de quatre dies.
Tot plegat en una ciutat, Miami, que alhora pot servir per començar a posar un peu a l'Amèrica Llatina i al Carib.
El departament de Territori i Sostenibilitat ha convocat dues licitacions d'obres de millora del ferm, concretament de les carreteres de de la B-224, entre Capellades i Piera (Anoia) i TP-7013, entre Alforja i la Selva del Camp (Baix Camp).
Aquestes licitacions formen part del Programa Estratègic de Compra Pública d'Innovació, que va implementar l'any passat el departament, el qual forma part de l'estratègia RIS3CAT cofinançada pel fons FEDER.
El programa, amb una dotació estimada de 100 milions d'euros, vol consolidar la compra pública d'innovació com a pràctica habitual de l'Administració de la Generalitat de Catalunya per la millora dels serveis públics i això com incrementar la inversió en innovació (pública i privada).
Es tracta d'un instrument per potenciar un ús més intel·ligent de la despesa pública, mitjançant un contracte per satisfer una necessitat no coberta a través d'una solució innovadora.
La primera fase de la posada en pràctica del Programa Estratègic de Compra Pública d'Innovació al departament va consistir en una consulta oberta al mercat, fruit de la qual, una vintena d'empreses i entitats van presentar fins a unes 200 propostes per incorporar tecnologies sostenibles als ferms de les carreteres catalanes.
El component innovador de les dues licitacions és la incorporació de noves tecnologies sostenibles, la participació i implicació de les empreses adjudicatàries i sistema d'avaluació de les ofertes que es presentin.
Com a tall d'exemple, les licitacions inclouen, tant la redacció del projecte constructiu com l'execució de l'obra, i no per separat.
La participació és col·laborativa de les empreses adjudicatàries en la presa de decisions i durant el seu desenvolupament.
I la disminució del pes de l'oferta econòmica en l'avaluació de les ofertes que es presentin al concurs, un 25% enfront del 50% habitual, respecte de la valoració total i augmentarà el dels criteris objectivables.
El Departament de Territori i Sostenibilitat està treballant en el projecte europeu ENHANCE (EMAS as a Nest to Help and Nurture the Circular Economy) per establir mesures de simplificació administrativa i afavorir la participació de les empreses en el sistema europeu de gestió i auditoria ambientals (EMAS).
A més de Catalunya, hi participen socis d'Àustria, Estònia, Itàlia, la República Txeca, i Andalusia, amb el finançament de més de 934.000 euros provinents del Fons Europeu de Desenvolupament Regional.
L'EMAS és una eina de gestió ambiental que permet incrementar l'eficiència en l'ús dels recursos i estimular l'adopció de les millors pràctiques de gestió de forma sistemàtica, de manera constant i totalment integrada en la forma de treballar de les empreses.
L'eina afavoreix un progressiu augment de la seva capacitat competitiva, ajudant a la transició cap a un model d'economia circular.
El projecte ENHANCE pretén també estudiar i definir les mesures que cal introduir en l'actual marc legal per premiar l'esforç d'aquestes empreses.
Unes mesures que poden anar de la simplificació administrativa (facilitats en l'obtenció de permisos, llicències, menors controls, extensió en el període de validesa d'autoritzacions i llicències, etc.), a les reduccions en taxes i altres càrregues econòmiques, l'agilització en els processos de contractació pública o la prioritat en l'accés a ajudes per part de les administracions competents, entre d'altres.
Font: Blog de Cultural Digital [URL] El projecte UNINTEGRA o University leading full and stepwise approach to the integration of refugees pertany al programa europeu d'Asil, Migració i Integració (AMIF) i compta amb un pressupost de 7.739,32 euros.
La seva durada és de dos anys, en el període de l'01/12/2017 al 30/11/2019.
L'objectiu del projecte és, a través d'un enfocament integral, mitjançant la formació, sensibilització i suport a la integració en els àmbits social i educatiu de la comunitat refugiada.
Entre les intervencions que es realitzaran està la d'identificar bones pràctiques en la integració de la comunitat refugiada, proveir capacitació pel personal que atén a les persones amb necessitats de protecció internacional, formació i cooperació tècnica, per tal de millorar la seva qualificació professional i prestar una atenció amb més qualitat.
UNINTEGRA desenvolupa les seves activitats en el terreny, en aquest cas a Grècia, en el decurs del projecte es preveu una estada al terreny per part del professional de la integració sociolaboral: on podran intervenir com a suport emocional, acompanyament, apoderament i activació dels refugiats.
Així mateix, també es realitzarà una aplicació de mòbil per millorar les condicions de vida dels refugiats a Grècia, amb el nom de App4Refs, la qual tindrà la funció de que els refugiats en el terreny puguin localitzar serveis i activitats, i accedir a informació i assessorament fiable.
El projecte té entre els seu socis, dos de catalans: la Fundació ACSAR i la Fundació Universitària Balmes (Universitat de Vic).
A banda d'aquests, també hi participen com a socis:
En el terreny, es compta amb la col·laboració de:
A Catalunya, es compta amb la col·laboració de:
Aquestes bases s'inscriuen en el marc de l'estratègia de digitalització del govern espanyol, que vol incentivar un avenç cap a la societat digital i a la millora de les competències digitals dels treballadors.
Al mateix temps existeix l'Estratègia de la Unió Europea 2020 per a un creixement intel·ligent, sostenible i integrador.
Red.es és l'Entitat Pública Empresarial depenent de l'encarregada d'implementar aquest doble marc en l'àmbit digital.
Entre les seves competències es troba la funció de gestionar i coordinar, juntament amb altres administracions públiques, diversos programes de difusió i extensió de la societat de la informació, que es finançaran a través del Fons Social Europeu.
Les bases tenen per objecte regular les subvencions per als programes de formació dirigits a persones treballadores –prioritàriament ocupats- per a l'adquisició de i millora de competències en l'àmbit de la transformació i de l'economia digital.
Les activitats subvencionables podran ser de dos tipus:
Per a ser entitat beneficiària caldrà, entre d'altres requisits, poder acreditar activitat des del 1 de gener de 2017; per a les entitats de tipus B, preveure en les finalitats estatutàries la realització d'aquest tipus d'activitats; no tractar-se d'entitat de naturalesa pública.
El projecte ha de desenvolupar un sistema no invasiu que permeti monitoritzar el medi ambient mitjançant la recollida de pol·len en diferents països d'Europa.
Es preveu que la recollida la facin apicultors durant dues temporades.
Es requereix que es desenvolupi un protocol acordat entre científics i professionals que segueixi les recomanacions metodològiques.
D'aquesta manera les dades es podran tractar a través de diferents models que permeten valorar la salut de les abelles i el risc.
El projecte té l'objectiu de detectar àrees de risc per a la salut de les abelles posant les dades analítiques en el context geo-espacial, permetent observar-ne la relació amb l'alimentació i els contaminants de les abelles.
El Programa LIFE és l'instrument europeu pel medi ambient, que té per objectiu contribuir a la transició cap a una economia eficient, hipocarbònica, preparada pel canvi climàtic i frenar la pèrdua de biodiversitat.
La previsió de publicació de convocatòries 2018 del programa LIFE és:
Com a novetat en aquest programa de treball 2018-2020, s'inclou per primera vegada la presentació de sol·licituds en dues fases per convocatòries del subprograma de medi ambient.
En la primera fase, es presentarà una proposta prèvia de 10 pàgines.
Els sol·licitants que passin aquesta primera fase podran presentar la proposta final.
En el cas del subprograma de canvi climàtic, les sol·licituds es realitzaran com sempre, presentant la proposta complerta des de l'inici.
L'objectiu d'aquesta novetat és la simplificació administrativa i estalviar temps als sol·licitants.
La iniciativa PRIMA per a la recerca i la innovació de l'àrea Mediterrània té com a objectiu la posada en pràctica de polítiques conjuntes de recerca i innovació sota una estratègia comuna de tots els països participants per abordar reptes com la manca d'aigua, l'agricultura i la seguretat alimentària.
Registreu-vos a la base de dades d'experts de PRIMA per poder avaluar propostes del programa.
b-solutions és una iniciativa pilot de dos anys de durada finançada amb pressupost de la Unió Europea, gestionada per la Associació de Regions Transfrontereres (AEBR) i promoguda per la DG REGIO.
El seu objectiu és identificar i promoure mètodes sostenibles per a resoldre obstacles fronterers de caràcter legal i/o administratiu en les fronteres interiors i terrestres de la UE.
Per tal d'assolir aquests objectius, b-solutions obre aquesta convocatòria, a la qual estan convidades les autoritats locals, regionals i nacionals el territori o les competències de les quals tinguin frontera per a presentar propostes.
Les temàtiques sobre les quals poden versar les sol·licituds poden ser: ocupació, salut, transport, multilingüisme i cooperació institucional.
Es valorarà que es proposin solucions que solucionin problemes transfronterers de tipus legal o administratiu i que siguin aplicables en diversos casos diferents.
Aquest finançament no és compatible amb altres fons de la UE.
Cada projecte obtindrà un màxim de 20.000 €.
Aquesta convocatòria té per objectiu implicar els diferents actors implicats en la salut, pacients, grups d'interès i la societat en el seu conjunt, per a fer propostes per a una política en l'àmbit de les malalties rares.
S'espera que les propostes es facin per al període 2020 a 2030 i que es centri en les competències de la UE en l'àmbit de les malalties rares.
Entre ells: recerca bàsica, incloent revisió de la literatura per a identificar els reptes a abordar i crear un panel d'experts; consultes amb els diferents grups d'interès a nivell europeu per a elaborar hipòtesis respecte els principals condicionants, tant científics, polítics, com d'altra naturalesa; la organització d'un taller interdisciplinari per a la formulació d'hipòtesis sobre les possibles conseqüències; informe final senyalant les opcions per a futures accions i els resultats esperats del projecte.
Poden sol·licitar l'ajut entitats públiques, centres de salut i de recerca, així com universitats.
Aquesta convocatòria pot finançar fins al 60% dels costos totals elegibles del projecte.
Com podem aprofitar les tecnologies per satèl·lit per millorar l'agricultura i reduir l'impacte ambiental?
L'objectiu del concurs és promocionar el sistema europeu global de navegació per satèl·lit (GNSS) i els serveis d'observació de la terra (EO) a l'agricultura
Farming by satellite és una iniciativa europea de l'Agència Europea de Sistemes de Navegació Global per Satèl·lit en cooperació amb l'Agència Europea del Medi Ambient.
Pretén cercar idees noves, especialment relacionades amb l'EGNOS, el Galileo o el Copernicus.
Es poden presentar propostes per qualsevol tipus d'agricultura, i els sol·licitants poden ser particulars o equips.
Cal haver nascut després del 7 de setembre de 1986.
Així mateix, es cobriran les despeses de viatge a la ciutat europea on es faci l'entrega de premis.
L'IMI (Innovative Medicines Initiative) és una associació finançada conjuntament entre la Unió Europea, representada per la Comissió Europea, i per la Federació Europea d'Indústries i Associacions Farmacèutiques (EFPIA).
El seu objectiu és impulsar la recerca en àmbits on els objectius de competitivitat de la societat, la salut pública i la indústria biomèdica s'alineen i requereixen la combinació de recursos i una major col·laboració entre el sector públic i el privat, amb la participació de petites i mitjanes empreses Empreses (PIMES).
S'han obert quatre convocatòries per a quatre temes diferents.
Tema 1: Intervenció immune dirigida per a la gestió de la no resposta i la recaiguda.
Tema 2: Escaneig de molècules clíniques no invasives de cèl·lules immunes.
Tema 3: Desenvolupament d'una plataforma per a l'aprenentatge de màquines federades que preservin la privacitat en suport del descobriment de fàrmacs.
Tema 4: Centre d'excel·lència – proves clíniques descentralitzades remotes.